|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B. Sc. (Econ.)**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM**

**GOSPODARSKIM SUBJEKTIMA**

Urbroj: R6- 4987/17

U Osijeku, 15. ožujka 2017.

Na temelju članka 198., stavka 4. Zakona o javnoj nabavi (Narodne novine, broj 120/2016.; u daljnjem tekstu: ZJN 2016), javni naručitelj, Klinički bolnički centar Osijek, na prijedlog dokumentacije o nabavi za predmet nabave Usluga cjelovitog održavanja linearnog akceleratora ONCOR EXPRESSION, objavljuje

# IZVJEŠĆE O PRIHVAĆENIM I NEPRIHVAĆENIM PRIMJEDBAMA I PRIJEDLOZIMA

Dana 08. ožujka 2017. godine Klinički bolnički centar Osijek je na svojim službenim internet stranicama, http://www.kbco.hr/informacije/javna-nabava/, objavio Poziv za savjetovanje svim zainteresiranim gospodarskim subjektima u svrhu pripreme i provedbe otvorenog postupka javne nabave Usluge cjelovitog održavanja linearnog akceleratora ONCOR EXPRESSIONKliničkog bolničkog centra Osijek. U sklopu Poziva javni naručitelj je objavio prijedlog Dokumentacije o nabavi i Troškovnik.

Prethodno savjetovanje sa zainteresiranim gospodarskim subjektima trajalo je do 14. ožujka 2017. godine.

Tijekom prethodnog savjetovanja svoje primjedbe i prijedloge na objavljenu dokumentaciju dostavio je jedan gospodarski subjekt, i to:

1. SIEMENS HEALTHCARE d.o.o., Heinzelova 70a, Zagreb

**Javni naručitelj daje slijedeće izvješće o prihvaćenim i neprihvaćenim primjedbama i prijedlozima**:

1. „Točkom 4.1.2. dokumentacije o nabavi (dalje DoN) traženo je Rješenje državnog Zavoda za radiološku i nuklearnu sigurnost kojim se između ostalog traži i odobrenje za obavljanje djelatnosti sa radioaktivnim izvorima. S obzirom da linearni akcelerator u sebi nema zatvorene radioaktivne izvore molimo brisanje navedenog dijela. Isto se spominje i u točki 4.3.2. d).“

**Javni Naručitelj prihvaća sugestije i iz točke 4.1.2. i 4.3.2. dokumentacije o nabavi briše dio koji se odnosi na postojanje radioaktivnih izvora.**

1. „Molimo brisanje točke 3.1.3. jer je ista nerazumljiva.”

**Javni Naručitelj ne briše točku 3.1.3. dokumenatcije o nabavi već ju prepravlja da bi bila razumljivija. U smislu boljeg razumijevanja upućujemo gospodarski subjekt na članak 251. stavak 2. ZJN 2016.**

1. „Točkom 2.3. propisano je da se troškovnik dostavlja u formatu Excel datoteke. U troškovniku je predviđeno mjesto za pečat i potpis ponuditelja. S obzirom da se Excel datoteka ne može potpisati molimo brisanje teksta « Potpis odgovorne osobe” i “M.P.” iz troškovnika”

**Ovlašteni predstavnici Naručitelja prihvaćaju sugestije i u troškovniku brišu dio teksta**

**koji se odnosi na „Potpis odgovorne osobe“ i „M.P.“**

1. **„**Točkom 4.2.1. navedeno je da popis ugovora sadrži ili mu se prilažu potvrde drugih ugovornih strana. Članak 268. ZJN 2016 kao dokaz tehničke i stručkne sposobnosti predviđa samo popis ugovora (za nabavu usluge i robe). S obzirom na navedeno molimo brisanje odredbe da popis sadrži ili mu se prilažu potvrde drugih ugovornih strana.“

**Naručitelj prihvaća sugestije gospodarskog subjekta i briše dio koji se odnosi na prilaganje potvrda o uredno izvršenim ugovornim obvezama**.

1. **„**Točkom 4.2.1. navedeno je da je ponuditelj sposoban ako je izvršio maksimalno tri ugovora u iznosu od minimalno 50% procijenjene vrijednosti nabave. Molimo izmjenu na način da je traženi iznos ostvariv s maksimalno četiri ugovora.“

**Kako ponuditelj mora u svojoj ponudi priložiti Popis značajnih ugovora o izvršenim uslugama izvršenih u godini u kojoj je započeo postupak javne nabave i tijekom tri (3) godine koje prethode toj godini, sa sadržanim iznosom ugovorene vrijednosti, datumom izvršenja usluge, te nazivom druge ugovorne strane**, **Naručitelj prihvaća sugestije i popis treba sadržavati naveden jedan ili do maksimalno četiri (4) uredno izvršena ugovora u sveukupnom iznosu minimalno 50% procijenjene vrijednosti ili višim od procijenjene vrijednosti za predmet nabave za koju podnosi ponudu.**

1. „Točkom 5.1. propisano je da ponuda sadrži dokumente kojima se dokazuje da ne postoje obvezni razlozi isključenja te dokaze tehničke i stručne sposobnosti.

Članak 260. st. 1. ZJN 2016 navodi da je ESPD ažurirana formalna izjava gospodarskog subjekta, koja služi kao preliminarni dokaz **umjesto** potvrda koje izdaju tijela javne vlasti ili treće strane. Članak 263. st. 1. ZJN 2016 navodi da je javni naručitelj obvezan prije donošenja odluke u postupku javne nabave velike vrijednosti od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente.

S obzirom da ZJN 2016 jasno propisuje da se **umjesto** dokumenata kojima se dokazuje da ne postoje osnove za isključenje odnosno uvjeti sposobnosti dostavlja ESPD obrazac, molimo brisanje točaka 4. i 5. iz točke 5.1. dokumentacije, ili potvrdu da ponuditelji kao dokaz ispunjenja točaka 3. i 4. (osnove za isključenje i uvjeti sposobnosti) DoN u ponudi dostavljaju popunjen ESPD obrazac **ili** dokumente tražene točkama 3. i 4. DoN.”

**Javni Naručitelj pojašnjava da gospodarski subjekti prilažu ili ESPD obrazac ili dokumenate kojima se dokazuje da ne postoje osnove za isključenje odnosno uvjeti sposobnosti.**

1. “Točkom 6.3.1. i 6.3.2. DoN tražena je bjanko zadužnica kao jamstvo za ozbiljnost ponude i uredno izvršenje okvirnog sporazuma.

Bankovnom garancijom **banka** se obvezuje isplatiti određeni iznos korisniku garancije, neovisno o stanju novčanih sredstava na računima nalogodavca. S druge strane, naplata bjanko zadužnice ovisi o stanju novčanih sredstava izdavatelja bjanko zadužnice. Dakle, bankovna garancija je instrument osiguranja plaćanja koji je u svakom slučaju za naručitelja sigurniji  u odnosu na bianco  zadužnicu. S obzirom na navedeno kao i na činjenicu da kompanija preporuča izdavanje bankarskih garancije između ostalog, kako bi se izbjegla moguća zlouporaba zadužnica, kakvo iskustvo smo i imali dosada u praksi i čime je ova zamolba potaknuta, ljubazno molimo da se bankovna garancija prihvati kao jednakovrijedna traženoj bjanko zadužnici, odnosno da je kao jamstvo za ozbiljnost ponude i jamstvo za otklanjanje nedostataka u jamstvenom roku dopušteno dostaviti i bankovnu garanciju poslovne banke.“

**Ovlašteni predstavnici naručitelja osim bjanko zadužnice, prihvaćaju i bankarsku garanciju kao jamstvo za ozbiljnost ponude, jamstvo za uredno izvršenje okvirnog sporazuma.**

1. „Molimo u troškovnik u dio „Servisiranje po pozivu“ dodavanje stavke koja glasi: „Neograničena isporuka svih rezervnih dijelova potrebnih za popravak opreme.“

**Ovlašteni predstavnici naručitelja dodaju u troškovnik gore navedenu stavku i napominju da je stavka već navedena u troškovniku pod stavkom „Napomena“.**

1. **„**Točkom 9.1. Prijedloga okvirnog sporazuma navedeno je: Naručitelj ima pravo na trenutni jednostrani raskid Okvirnog sporazuma i prije isteka roka važenja ako na strani Naručitelja nastupe okolnosti zbog kojih nema potrebe za daljnjim izvršenjem **ugovorene usluge temeljem ovog Okvirnog sporazuma**.

Molimo brisanje navedenog dijela Prijedloga okvirnog sporazuma s obzirom da je u istome riječ o **ugovoru o javnoj nabavi** koji nastaje temeljem okvirnog sporazuma. Raskidanje ugovora iz navedenog razloga nije sukladno članku 322 ZJN 2016.„

**Ovlašteni predstavnici naručitelja prihvaćaju sugestije i brišu dio iz točke 9.1 Prijedloga okvirnog sporazuma.**

1. „Molimo pojašnjenje treba li prijedlog okvirnog sporazuma i popuniti s obzirom da je tako navedeno na istome dok se u točki 5.1. navodi da isti treba biti samo potpisan.

**Ovlašteni predstavnici naručitelja pojašnjavaju da prijedlog okvirnog sporazuma mora biti potpisan što dokazuje da se gospodarski subjekt slaže sa uvjetima navedenim u okvirnom sporazumu. Nije nužno popunjavanje ostalog u prijedlogu okvirnog sporazuma.**

**Javni naručitelj prihvaća prijedloge gospodarskog subjekta od 14.03. 2017.g., te čini ispravke u Dokumentaciju o nabavi.**

Svi ispravci bit će vidljivi objavom Poziva za nadmetanje u EOJN.

S poštovanjem,

Voditelj Službe za poslove nabave: Boris Flegar, dipl.oec.